
Az Erasmus BIP program keretén belül volt szerencsém részt venni „Green Supply Chain” nevű eseményen Szlovákiában, amely a zöld ellátásilánc működésére, a fenntarthatóság jó példáira, a környezettudatoságra hívták fel a figyelmünket.
Az utazásunk április 19. reggelén vette kezdetét, ugyanis az egyetem előtt találkoztunk, majd egy kisebb megbeszélést tartva el is indultunk. Az út jó hangulatban telt és estére meg is érkeztünk a szállásunkra, a Sirály bentlakásba, ahol megtörtént a regisztráció és elfoglaltuk a szobáinkat, ezt követően a legközelebbi üzletet felkerestük és utána bekuckoztunk a szállásunkra, várva az első napunkat. Április 20.-án hivatalosan is kezdetét vette az első napunk, amit a Selye János Egyetem aulájában zajlott, egy ünnepélyes megnyitóval indult, az esemény különlegessége az volt, hogy professzorokat díjazták  év Agráremeritus címmel, ami egy tiszteletbeli elismerés. A megnyitót követően előadásokat tartottak nekünk a határon túli tudósokról,”3 dolog, ami megfogja változtatni az életünket” címmel előadást is hallhatuk. Egy hangulatos helyen ebédeltünk, ahol nagyon finom pizzát ettünk, ami tovább fokozta a nap kellemes hangulatát. A délutáni program során egy másik egyetemi épületben folytatódtak az előadások, minden egyetemi csoport bemutatóval készült, hogy reprezentálja az egyetemét és hazai termékeket hoztunk, majd kóstoltuk sorra a különböző finomságokat, ezt követően tudatták velünk, hogy vegyes csoportokat kellene alakítsunk a jelen lévő egyetemekkel, majd a munkánkat egy prezentáció segítségével be kell mutatnunk pénteken.
A második napunkat ismét az egyetem aulájában kezdtük, ahol több érdekes és inspiráló előadáson vehettünk részt. Az előadások középpontjában a marketing szerepe és jelentősége állt. Hallhattunk a marketing erejéről Meyer András előadásában, majd a digitális marketing került fókuszba Múcska József prezentációjában, ezt követően Kozsár Miklós előadását hallgattuk meg, aki arról beszélt, hogyan lehet egy helyi vállalkozást nemzetközi szintre fejleszteni. Számomra ezek az előadások különösen érdekesek voltak, mivel gyakorlati példákon keresztül mutatták be a vállalkozásindítás és -fejlesztés folyamatát. A cégvezetők személyes tapasztalataikat osztották meg, ami sokkal közelebb hozta a témát. Az előadások reggeltől egészen ebédszünetig tartottak. Az ebédszünetben ismét felfedeztük a várost, és találtunk egy kellemes helyet, ahol finom ebédet fogyasztottunk el. Ebéd után visszatértünk és csoportokat alakítottunk ki, majd elkezdtük a munkát. A nap második felében, bár az idő borús volt, nem hagytuk ki a lehetőséget, hogy felfedezzük a környéket. Ellátogattunk a Monostori erődhöz, amely hatalmas méreteivel és eredeti állapotával nagy hatást tett ránk. Ez az élmény különösen emlékezetes marad számunkra. Estére már eléggé elfáradtunk, így a napot pihenéssel zártuk bár filmnézést terveztünk, a hosszú séta után szinte mindenki el is aludt.
A harmadik napot az egyetemi épületben kezdtük, ahol a csoportfeladatunkon dolgoztunk tovább. Az ebédszünet során ellátogattunk a polgármesteri hivatalba, ahol egy előadást hallgattunk meg a város fenntarthatósági törekvéseiről. Megismerhettük, milyen intézkedéseket hoznak a környezetvédelem érdekében, ami nagyon jó példát mutatott számunkra. Ezt követően busszal egy hulladékkezelő telepre látogattunk el, ahol bemutatták a szelektív hulladékgyűjtés és újrahasznosítás folyamatát. Megismerhettük azokat a rendszereket is, amelyekkel a lakosságot ösztönzik a szelektív gyűjtésre. Ez a program különösen tanulságos volt, mivel a gyakorlatban láthattuk a fenntarthatóság működését.
A csütörtöki napunkat ismét csoportmunkával kezdtük, hiszen péntekre egy közös prezentációt el kellett készítenünk. Az ebédszünet után egy szervezett városnézésen vettünk részt, amely során jobban megismerhettük a város nevezetességeit és hangulatát. Érdemes megemlíteni, hogy minden nap kávéval és péksüteményekkel vártak minket a szervezők, ami nagyon jól esett, és kellemesebbé tette a közös munkát.
Az utolsó napon, pénteken minden csoport bemutatta a projektmunkáját. A prezentációk során sok érdekes megoldást és példát ismerhettünk meg a zöld ellátási láncok területéről. A program végén záróbeszéd hangzott el, majd kaptunk ajándékokat és egy elismerő dokumentumot, hogy részt vettünk a programon. Hálás vagyok, hogy részt vehettem a programon és ezáltal belátást nyertem egy másik ország kultúrájába, életvitelébe és sok hasznos tudással gazdagodtam.

